b'\n_START_ARTICLE_\nAliwal North\n_START_SECTION_\nIlmasto\n_START_PARAGRAPH_\nAliwal Northissa on K\xc3\xb6ppenin ilmastoluokituksen mukaan keskileveysasteiden aroilmasto. Kes\xc3\xa4isin on l\xc3\xa4mmint\xc3\xa4 ja sateista, talvisin on leutoa ja kuivempaa. Vuoden keskil\xc3\xa4mp\xc3\xb6tila on noin 15\xc2\xa0\xc2\xb0C ja keskim\xc3\xa4\xc3\xa4r\xc3\xa4inen sadem\xc3\xa4\xc3\xa4r\xc3\xa4 550 millimetri\xc3\xa4. Tammikuu on l\xc3\xa4mpimin kuukausi. Silloin vuorokauden keskil\xc3\xa4mp\xc3\xb6tila on noin 22\xc2\xa0\xc2\xb0C. Viilein kuukausi on hein\xc3\xa4kuu, jolloin keskil\xc3\xa4mp\xc3\xb6tila on noin 8\xc2\xa0\xc2\xb0C. Sateisin kuukausi on helmikuu, jolloin sataa keskim\xc3\xa4\xc3\xa4rin noin 90 millimetri\xc3\xa4. Hein\xc3\xa4kuu puolestaan on kuivin kuukausi. Silloin keskim\xc3\xa4\xc3\xa4r\xc3\xa4inen sadanta on 13 millimetri\xc3\xa4.\n_START_SECTION_\nV\xc3\xa4est\xc3\xb6\n_START_PARAGRAPH_\nVuoden 2011 v\xc3\xa4est\xc3\xb6nlaskennan mukaan Aliwal Northissa oli 35\xc2\xa0153 asukasta, joista noin 85 prosenttia oli mustia, 8,5 prosenttia v\xc3\xa4rillisi\xc3\xa4, 5,7 prosenttia valkoisia ja 0,3 prosenttia aasialaisia. Yleisin \xc3\xa4idinkieli oli xhosa, jota puhui 57 prosenttia kaupungin asukkaista. Muita yleisi\xc3\xa4 \xc3\xa4idinkieli\xc3\xa4 olivat afrikaans, etel\xc3\xa4sotho ja englanti.'